20. ΝΟΜΟΘΕΤ. ΔΙΑΤΑΓΜΑ υπ’ αριθ. 1604 της 15 Ιουλ./10 Αυγ. 1942 Περί συμπληρώσεως του υπ’ αριθ. 1428/1942 Ν.Δ/τος «περί συμπληρώσεως των περί οργανισμού της υπηρεσίας των Δημοσίων Έργων κειμένων διατάξεων» (τόμ. 23). Εκυρώθη διατηρούμενον εν ισχύϊ συμφώνως τη υπ’ αριθ. 58/1945 Συντ. Πράξει (τόμ. 1) δια της υπ’ αριθ. 306 της 30/30 Μαΐου 1946 Πράξεως Υπουργ. Συμβουλίου, δια της οποίας ομοίως εκυρώθη και το άνω Ν.Δ. 1428/1942, αλλά και ο καταργήσας αυτό Ν. 179/1943 (τόμ. 23), ου βλ. σχετικάς διατάξεις. Άρθρ.1.-1.Εις το τέλος της παρ. 2 του άρθρ. 1 του υπ’ αριθ. 1428/1942 Ν.Δ/τος «περί συμπληρώσεως των περί Οργανισμού της Υπηρεσίας Δημοσίων Έργων κειμένων διατάξεων», προστίθενται τα εξής: Κατ’ εξαίρεσιν των ανωτέρω διατάξεων άπασαι αι υπό των Α.Ν. 1277/1938 και του Ν.Δ. 375/41 προβλεπόμεναι αρμοδιότητες εξακολουθούσι να ασκούνται υπό του Υπουργού της Δικαιοσύνης, δια των κατά την κατωτέρω παράγραφον παραμενόντων υπαλλήλων. 2.Εις την παρ. 4 του άρθρ. 1 του αυτού ως άνω Ν.Δ/τος και μετά τας λέξεις «καταργουμένης υπηρεσίας» προστίθεται η φράσις «πλην δύο διοικητικών υπαλλήλων ορισθησομένων δι’ αποφάσεως του Υπουργού της Δικαιοσύνης οίτινες θα παραμείνωσι εις την Κεντρικήν Υπηρεσίαν Υπουργείου Δικαιοσύνης». Αι διατάξεις του άνω άρθρου διετηρήθησαν συμφώνως τη υπ’ αριθ. 59/1945 Συντ. Πράξει (τόμ. 2) δια της υπ’ αριθ. 337 της 15/15 Ιουλ. 1945 Απόφ. Υπουργ. Συμβουλίου. Βλ. και άρθρ. 2 Ν.Δ. 2075/1943, Ν. 179/1943 (τόμ. 23) και άρθρ. 3 Ν. 1841/1944 (κατωτ. αρ. 22). Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 